b'\n_START_ARTICLE_\nAuricalcita\n_START_SECTION_\nCaracter\xc3\xadstiques\n_START_PARAGRAPH_\nEs tracta d\'un mineral que cristal\xc2\xb7litza en el sistema monocl\xc3\xadnic, i que t\xc3\xa9 una duresa molt baixa, en l\'escala de Mohs. El seu h\xc3\xa0bit cristal\xc2\xb7l\xc3\xad caracter\xc3\xadstic \xc3\xa9s en forma de petites agulles formant radis divergents. La ratio entre el zinc i el coure que cont\xc3\xa9 \xc3\xa9s d\'aproximadament 5:4._NEWLINE_Segons la classificaci\xc3\xb3 de Nickel-Strunz, l\'auricalcita pertany a "05.BA: carbonats amb anions addicionals, sense H\xe2\x82\x82O, amb Cu, Co, Ni, Zn, Mg, Mn", juntament amb els minerals seg\xc3\xbcents: atzurita, george\xc3\xafta, glaucosferita, kolwezita, malaquita, mcguinnessita, nullaginita, pokrovskita, rosasita, zincrosasita, chukanovita, hidrozincita, holdawayita, defernita, loseyita i sclarita.\n_START_SECTION_\nFormaci\xc3\xb3 i jaciments\n_START_PARAGRAPH_\nL\'auricalcita es troba normalment a les zones oxidades dels dip\xc3\xb2sits de coure i zinc. Els minerals associats inclouen: rosasita, smithsonita, hemimorfita, hidrozincita, malaquita i atzurita. _NEWLINE_Se n\'han trobat jaciments a Alemanya, l\'Argentina, Austr\xc3\xa0lia, \xc3\x80ustria, B\xc3\xa8lgica, el Canad\xc3\xa0, Eslov\xc3\xa0quia, Eslov\xc3\xa8nia, Espanya, els Estats Units, Fran\xc3\xa7a, Gr\xc3\xa8cia, Hongria, l\'Iran, Irlanda, It\xc3\xa0lia, el Jap\xc3\xb3, el Kazakhstan, Madagascar, el Marroc, M\xc3\xa8xic, Nam\xc3\xadbia, Noruega, Nova Caled\xc3\xb2nia, el Per\xc3\xba, Pol\xc3\xb2nia, Portugal, el Regne Unit, la Rep\xc3\xbablica del Congo, la Rep\xc3\xbablica Democr\xc3\xa0tica del Congo, la Rep\xc3\xbablica Txeca, Romania, R\xc3\xbassia, Sud-\xc3\xa0frica, Su\xc3\xa8cia, Su\xc3\xafssa, Turquia, el Vietnam, Xile, la Xina, Z\xc3\xa0mbia i Zimb\xc3\xa0bue. A Catalunya s\'ha trobat auricalcita a les mines Monsant, a Hortsaviny\xc3\xa0 (Maresme, Barcelona), les mines Liat, a Arres (Vall d\'Aran, Lleida), la mina Margalida, a Boss\xc3\xb2st (Vall d\'Aran, Lleida), la mina Vict\xc3\xb2ria, a Vielha e Mijaran (Vall d\'Aran, Lleida), Prullans (Cerdanya, Lleida), la mina Balcoll, a Falset i la mina Bess\xc3\xb3, a Ulldemolins (Priorat, Tarragona).'